Geir Tangen

**Geir Tangen** (født 1970) er en norsk krimforfatter, skribent, og redaktør for nettstedet krimlitteratur.com.

Han debuterte på eget forlag med romanen *Maestro* i januar 2016, og har etter overgangen til Gyldendal Norsk Forlag våren 2016 også gitt ut to kriminalromaner til i samme serie med handling fra Haugesund. *Hjerteknuser* (2018) og *Død manns tango* (2018). Rettighetene til hans to første romaner er solgt til 15 land, mens tredje og siste bok i serien er solgt til Danmark, Italia, Nederland, Sverige og Tyskland. I 2020 byttet forfatteren agentur, og tilhører nå Gyldendal Agencys portefølje av forfattere. I januar 2021 kom første bok i en helt ny krimserie, også den med handling fra Haugesund. Boken har fått tittelen *Vargtimen*, og er så langt solgt for utgivelse til det italienske og danske markedet i tillegg til Norge. Andre bok i serien *Hundedager* kom i mars 2023, mens tredje bok i serien *Snøengler* kom i 2025, også disse to bøkene er solgt til Danmark.

## Bakgrunn
Geir Tangen er født i Øystese i Hardanger og oppvokst samme sted. Hans far, Ivar Tangen (1919–2012) var motedesigner og hans mor Dagny Målfrid Tangen (1930–2015) kjøkkenassistent. Familien flyttet til Hardanger i 1966. Han har gått på Øystese gymnas, studert statsvitenskap i Molde, og gått på Stord lærarhøgskule. Han har bodd i Haugesund siden 1996. Tangen er gift med Agnes Lovise Matre som også er forfatter. Han jobber fulltid som krimforfatter og skribent.

Fra 1998 til 1990 ledet han ungdomsradioen i Hardanger Bygderadio, fra 1992 til 1993 var han programleder i Studentradioen i Molde. Fra 1993 til 1996 jobbet han som frilansjournalist for bladet *[[Sunnhordland (avis)|Sunnhordland]]* på Stord, og fra 1996 til 2009 som frilansjournalist i *[[Haugesunds Avis]]*. Han har også vært programleder for morgenradioen på Radio Haugaland (1999–2001), og programleder for fotballsendinger på TV Haugaland i 2011. Han var fredagsspaltist i Haugesunds Avis fra 2017 til 2018.

## Forfatterskap
Forfatteren har skrevet sju kriminalromaner, flere noveller, to lydserier for Fabel, og i tillegg til det driver Geir Tangen et nettsted med fokus på kriminallitteratur. 

Hans første roman*, Maestro,* ble i 2017 nominert til Maurits Hansen-prisen – Nytt Blod på Kongsberg litteraturfestival, til ThrillZone Awards for årets beste krimdebut 2018 i Nederland, og til den nederlandske Hebban Thriller Club-Prijs, også det i 2018. For *Snøengler* ble han nominert til Taras bokpris våren 2025. Hans nynorske ungdomsnovelle *Kamikaze* ble to år på rad utvalgt til den nasjonale skolekampanjen «Tid for ti» som når ut til  7.-klassinger i Norge. Han ble tildelt Haugesund Kommunes kulturstipend for 2024.

## Bibliografi
### Romaner
* *Maestro*, Kriminalroman (2016)
**Hjerteknuser*, Kriminalroman (2017)
**Død manns tango*, Kriminalroman (2018)
**Vargtimen*, Kriminalroman (2021)
**La alt håp fare*, Kriminalroman (2022)
**Hundedager*, Kriminalroman (2023)
**Snøengler*, Kriminalroman (2025)

### Noveller
**Gud er stor*, Novelle i antologien *Dødelig dose* (2017)
**Eit siste måltid*, Novelle i magasinet *Hardangerjol* (2018) 
**Kamikaze*, Novelle i antologien *Exit* (2019)
**Alter Ego*, Novelle i antologien *Sommerkrim* (2020)
**Frostskadar*, Novelle til ReadOn Project (2020)
**Hjem til jul*, Novelle i antologien *Julekrim* (2021)
**Koselig med peis*, Novelle i antologien *Påskekrim* (medforfatter Agnes Lovise Matre) (2022)
**Rendyrket ondskap*, novelle i antologien *Buss for tog til Bergen plyndret i natt* (2023)
**Rimfrosne sjeler*, novelle i antologien *Påskekrim* (2023)

### Lydserier
* *Bygda* , Lydserie 8 episoder, (medforfatter Ørjan N. Karlsson), *Fabel* (2021)
* *Forsvunnet*, Lydserie 8 episoder, *Fabel* (2023)

## Referanser


## Eksterne lenker
* 
*